Эмоцыі гераіні глыбока стоены, насцярожвае яе іранічная адчужанасць... Здаецца, Сільва здольна прайсці ўсе перашкоды, каб упэўніцца ў сапраўднасці пачуцця каханага... Яна поўная жыццёвых сіл, і яшчэ больш загартоўваецца, пачаўшы барацьбу з нікчэмнасцю сваёю – і наваколля. Цаной узлёту ўсіх духоўных і фізічных сіл Сільве ўдаецца выбіцца з вартага жалю становішча, узвысіцца, засвяціць новай зоркай у юпітэрах славы. Яе бунтарская закаханая душа перакрэслівае маральныя і этычныя формулы, выпрацаваныя стагоддзямі. Страцім-лебедзь з кабарэ ўзнімае чыстыя крылы свайго кахання і – рушыцца паветраны замак, выгадная жаніцьба каханага з яе згоды становіцца крахам яе даверу.